at sa gabi namang ito yaon lamang ay cunin mo, sa umaga', maducot co sa ilalim nang unan co. isinagot ni don juan cun yaon baga po lamang, cahit aquing icamatay susundin cong malumanay. ay ano', nang magabi na las nueve ang oras na, dumating na capagdaca itong si dona maria. itinanong cay don juan ang utos nang haring mahal, sumagot nang mahinusay at ganito ang tinuran. ang utos baga sa aquin nang haring ama mong guilio, sa dagat ay aquing cunin ang diamante niyang singsing. anang princesa', ganito tapangan mo ang loob mo, at itong utos sa iyo ay panganib na totoo. isang batia ang quinuha nang mariquit na princesa, may sangcalan at hapac pa sa dagat sila', tumugpa. sa batia', lumulan agad ang dalauang magsing liyag, pagcapalaot sa dagat ang princesa ay nangusap. huag matacot don juan tadtarin mo acong tunay, at huag matapon lamang capirasong aquing laman. huag cang matulog naman at aco', iyong abangan, cunin mo sa aquing camay ang singsing cong ililitao.